6 થી 15 વર્ષ દરમિયાન મનુષ્યના આદર્શ જીવનનું સંસ્કાર સિંચન થાય તો સમાજનું કલ્યાણ થઈ શકે. શું આપણા બાળકો પણ ધ્રુવ, પ્રહલાદ, નચિકેતા, અભિમન્યુની માફક સાહસિક, વીર, શ્રદ્ધાસંપન્ન તેમજ દેશભક્ત ન બની શકે? હા, જો આપણા બાળકો નિયમિત સાપ્તાહિક સંસ્કાર વર્ગમાં જાય તો એ શક્ય છે. ભારતમાતાને વિશ્વગુરૂ બનાવવા માટે આનાથી વધારે સારો અવસર બીજો ક્યો હોય શકે! અને તે પણ ખેલ-ખેલમાં. સંસ્કાર વર્ગમાં જનારા બાળકોના શરીર મજબૂત હોય છે. રમતો તેમજ સૂર્ય નમસ્કારથી મન પણ તેજસ્વી બને છે. એકાગ્રતા તથા સ્મરણશક્તિ વધે છે. અને ભણતર સરળ બને છે. ગીતો, ભજનો, સ્તોત્ર તેમજ ગીતા પઠનથી ભાવોનું સિંચન થાય છે. વાર્તા અને નાના સંકલ્પોથી વિચારોમાં સ્પષ્ટતા આવે છે.